Predsjednički izbori u Sjedinjenim Američkim Državama 2008.

U Sjedinjenim Američkim Državama 4. studenog 2008. održani su **56. predsjednički izbori**, na kojima je izabran **44. [[Popis predsjednika SAD|predsjednik SAD-a]].** Izbori nisu neposredni, na izborima biraju se **izbornici** za **izborni kolegij** (*Electoral College*). Kandidat, koji osvoji najmanje 270 glasova u izbornom kolegiju postaje predsjednikom SAD-a. Ukoliko nitko od kandidata ne osvojio potrebnu većinu, predsjednika bira američki kongres.

## Izborni sustav
Izbori za predsjednika SAD-a odvijaju se **posredno preko izbornika u svakoj državi zasebno**. Onaj kandidat koji osvoji najveći broj glasova u pojedinoj državi, dobiva **sve predviđene izbornike** (elektore). Jedna država je jedna izborna jedinica, pa stoga vrijedi **većinski izborni sustav**.

Raspodjela izbornika svake države ovisi o omjeru stanovnika prema ukupnom stanovništvu SAD-a.

Iako se natjeću niz kandidata, u političkoj praksi relevantni kandidati su samo iz Demokratske stranke i Republikanske stranke.

## Kandidati Demokratske stranke

### Službeni kandidati u nominacijskom procesu
U nominacijskom procesu za demokratskog predsjedničkog kandidata (*Democratic nomination process*) natječu se još troje kandidata, no trenutno se vodi tjesna utrka između Barack Obame i Hillary Clinton. Obamu podržava 1.846, a Clinton 1.685 izaslanika. Tijekom svibnja održati će se još 4 predizbora, tada će se najvjerovatnije znati pobjednik. No, američki analitičari ocjenjuju da Obama ima veće izglede za pobjedu nego Clinton.

**Nacionalna konvencija Demokratske stranke** (*Democratic National Convention*) održati će se 25. - 28. kolovoza 2008. u gradu Denver u državi Colorado. Na njoj će sudjelovati **4.049 izaslanika**, od toga su 3.253 izaslanici (*pledged delegates*) iz pojedinih država i 796 dužnosnika sa statusom izaslanika (*Superdelegates*).
Kandidat koji dobije **2.025 izaslanika** izabran je službenog predsjedničkog kandidata Demokratske stranke.



Datoteka:ObamaBarack.jpg|Barack Obama, senator iz Illinoisa.

Datoteka:Hillary Rodham Clinton-cropped.jpg|Hillary Clinton, senatorica iz New Yorka



### Bivši kandidati koji su odustali od kandidature
Demokratski bivši kandidati koji su u međuvremenu povukli kandidaturu:

## Kandidati Republikanske stranke
### Dezignirani kandidat u nominacijskom procesu
U nominacijskom procesu za republikanskog predsjedničkog kandidata (*Republican nomination process*) natječu se još troje kandidata, no senator John McCain osvojio je većinu i ima 1.325 potpore izaslanika. Kao takav ima status dezigniranog kandidata (*Presumptive nominee*).

**Nacionalna konvencija Republikanske stranke** (*Republican National Convention*) održati će se 1. - 4. rujna 2008. u gradu Minneapolis u državi Minnesota. Na njoj će sudjelovati **2.380 izaslanika**, od toga su 1.917 izaslanici (*pledged delegates*) iz pojedinih država i 463 dužnosnika Nacionalnog odbora sa statusom izaslanika (*RNC member delegates*).
Kandidat koji dobije **1.191 izaslanika** izabran je službenog predsjedničkog kandidata Republikanske stranke.



Datoteka:John McCain official photo portrait-cropped.JPG|John McCain, senator iz Arizone



### Aktivni kandidati u nominacijskom procesu
Pored designiranog kandidata još uvijek postoje dva aktivna kandidata, koji nisu povukli kandidaturu, ali faktično nemaju nikakvu šansu da budu nominirani.

### Bivši kandidati koji su odustali od kandidature
Republikanski bivši kandidati koji su u međuvremenu povukli kandidaturu:

## "Treći kandidati"
Američki većinski izborni sustav stvorio je dvostranačje, u kojem samo na lokalnoj razini uspjevaju nezavisni kandidati ili kandidati *trećih stranaka*. U američkim predsjedničkim izborima uloga *trećih kandidata* je marginalan, osim na predsjedničkim izborima 2000. 
 
### Ralph Nader

Američki odvjetnik za prava potrošača Ralph Nader objavio je 25. veljače 2008. četvrtnu uzastopnu kandidaturu za američkog predsjednika. Prvi put kandidirao se 1996. kao nezavisni kandidat uz potporu Zelenih. Na američkim izborima 2000. godine kandidaran je uime Zelene stranke (Green Party USA) protiv George W. Busha i Al Gorea i dobivši 3 milijuna glasova te ostvario 2,74% glasova. Njegova kandidatura išla je na štetu demokratskog kandidata Gorea. Demokrati su ga optužili da je svojom kandidaturom omogućio tjesnu pobjedu George Busha za predsjednika SAD-a. Po treći put kandidira se za predsjednika 2004. godine kao nezavisni kandidat i osvaja tek 0,4% glasova. Njegov slab rezultat prema 2000. bio je zbog stava u redovima demokrata i nezavisnih liberala i ljevičara protiv ponovnog izbora Busha za predsjednika.

### Michael Bloomberg
Milijarder i gradonačelnik New Yorka Michael Bloomberg je ipak nakon određenih špekulacija odustao od kandidature za predsjednika države. Analitičari smatraju da bi njegova kandidatura mogla poremetiti račune obiju velikih stranaka.

## Povezano
* Državno uređenje i politika Sjedinjenih Američkih Država
* Popis predsjednika SAD-a

## Reference